projecte-aina/dolly3k_ca huggingface dataset:
Pregunta: Classifica cadascun d'aquests elements com a fràgil o com a no fràgil: vidre, peles d'ou, ceràmica, capsa de cartó, escuma de poliestirè i goma.
Resposta: Vidre: fràgil.
Peles d'ou: fràgil.
Ceràmica: fràgil.
Capsa de cartó: no fràgil.
Escuma de poliestirè: no fràgil.
Goma: no fràgil.
Pregunta: Què és el 12-3-30?
Resposta: 12-3-3- és la tendència d'entrenament viral que s'ha popularitzat a les xarxes socials. Consisteix a caminar en una cinta amb una inclinació de 12, a una velocitat de 5 km/h, durant 30 minuts.
Pregunta: És important l'èxit?
Resposta: En absolut. L'important és el que fas (mentre sigui legal i ètic). Gaudeix més del procés i preocupa't menys pels resultats.
Pregunta: Nomena cinc formatges diferents.
Resposta: Cinc formatges poden ser la mozzarella, el parmesà, el gouda, el cheddar i el gruyère.
Pregunta: Enumera coses dolentes per trepitjar amb els peus descalços.
Resposta:  - Lego.
- Ratolí mort.
- Bavosa.
- Caca de gos.
- Cotxes de joguina petits.
- Cristalls.
- Clau oxidat.
- Xinxeta.
- Gel.
- Soldats verds de plàstic.
Pregunta: Pots resumir-me breument què és el mindfulness i com practicar-lo?
Resposta: El mindfulness és una tècnica que es pot fer servir per concentrar-se en el moment present i relaxar el sistema nerviós. La forma més habitual de començar a practicar mindfulness és concentrar-se en la respiració. En algunes tècniques es prefereix inspirar pel nas i espirar per la boca, encara que no és necessari. Una manera de centrar l'atenció consisteix a observar atentament la sensació de l'aire fred en passar-nos per la punta del nas i la sensació del pit en descendir quan exhalem. Deixa que els pensaments que et vinguin et passin per la ment sense parar-los atenció.

Altres tècniques consisteixen a centrar l'atenció en sensacions corporals com ara la calor, el fred o el dolor. També pots parar atenció a sentiments com ara la por, l'ansietat o l'amor: centra l'atenció a veure en quina part del cos exactament notes aquests sentiments. També pots conduir l'atenció a notar estímuls externs com ara els sons o el teu camp visual.

El mindfulness és una tècnica extremadament potent que qualsevol pot practicar sigui on sigui. Bona sort amb la pràctica.
Pregunta: Quins són els avantatges que té l'ús de cultius modificats genèticament en l'agricultura?
Resposta: L'ús de cultius modificats genèticament en l'agricultura té molts avantatges. Per exemple, els cultius són més resistents a malalties i sequeres. Els cultius resultants també poden fer que els aliments siguin més nutritius i que tinguin més bon gust. Un altre avantatge mediambiental dels cultius modificats genèticament és que permeten reduir els recursos necessaris que es necessiten per al cultiu, com ara l'aigua i els fertilitzants.
Pregunta: Com es fa el punt dret en mitja?
Resposta: En els patrons, el punt de mitja se sol abreujar-se com a k. El punt dret és el primer punt bàsic que cal aprendre. Subjecta l'agulla amb els punts llançats a la mà esquerra i la segona agulla buida a la mà dreta. El fil que surt de la madeixa o del cabdell ha de mantenir-se cap a la part posterior de l'agulla i aquesta fila es considera la fila de treball. Introdueix l'agulla buida en la primera volta entre el primer i el segon punt, d'esquerra a dreta. Agafa el fil amb la mà dreta i fes una llaçada de dreta a esquerra darrere de l'agulla que acabes d'introduir en el primer punt. Mantenint aquesta llaçada a l'agulla dreta, llisca les puntes de les agulles una cap a l'altra perquè el punt de l'agulla esquerra pugui caure de l'agulla, tot mantenint la llaçada que has creat en l'agulla dreta. Aquest és el primer punt. Continua el patró fins al final de la fila.
Pregunta: En quina època de l'any se celebra la Setmana Santa?
Resposta: La Setmana Santa és una festa de primavera.
Pregunta: Quin d'aquests elements no s'assembla als altres? Beisbol, bàsquet, rock i disc.
Resposta: Rock.
Pregunta: Com es fuma un pit de vedella?
Resposta: Primer cal que encenguis el fumador; tradicionalment, a Texas es fa servir un fumador horitzontal, per exemple. Talla el pit fins a deixar uns 6 mm de greix a la part superior, i salpebra'l generosament. Quan el fumador arribi fins a una temperatura de 250 graus, posa-hi el tros de carn. Has de cremar un foc net fent servir fusta dura com ara fusta de roure, de faig, de roure, de pomera, de cirerer o de noguer. El fum que surt de la xemeneia ha de ser blau, gairebé invisible. A continuació, fuma el tros de carn fins que arribi a una temperatura interna de 165 graus. Si l'exterior té bon aspecte i és de color fosc, embolica la carn amb seu de boví i paper de carnisseria, afegeix-la al fumador i deixa-la fumar fins que assoleixi una temperatura interna de 205 graus. Tot seguit, preescalfa el forn a 150 graus i col·loca la carn al forn durant tota la nit. Serveix-la l'endemà o després de deixar-la reposar durant almenys 10-12 hores. Bon profit!
Pregunta: Quina és la diferència entre lideratge i gestió?
Resposta: Lideratge significa influir en les persones en una direcció correcta. Gestió significa organitzar-les per aconseguir un objectiu. En altres paraules, el lideratge fa coses correctes i la gestió les fa correctament.

En una empresa o en una societat, persones diferents solen tenir opinions diferents. Un bon lideratge pot influir en un gran nombre de persones cap a una direcció que generi un impacte positiu en l'empresa o en la societat. El lideratge pot veure's en la majoria dels aspectes de la societat humana, des de triar una destinació de vacances fins a convertir-se en president.

La majoria de les activitats empresarials o socials requereixen la participació de diverses persones. Una bona gestió pot organitzar un gran nombre de persones per dur a terme esforços complexos amb gran eficàcia. Una bona capacitat de gestió pot aplicar-se a diferents ocasions de la vida, des d'organitzar una festa fins a dirigir una empresa.
Pregunta: Quina és la diferència entre velocitat i rapidesa?
Resposta: La velocitat indica únicament la rapidesa amb la qual es mou un objecte, mentre que la rapidesa descriu tant la rapidesa com la direcció en la qual es mou l'objecte. Si es diu que un cotxe es desplaça a 100 km/h, se n'ha especificat la velocitat. No obstant això, si es diu que el cotxe es desplaça a 100 km/h cap al nord, se n'ha especificat la rapidesa.

La gran diferència s'aprecia quan es té en consideració el moviment al voltant d'un cercle. Quan alguna cosa es mou en una trajectòria circular i torna al seu punt de partida, la seva velocitat mitjana és zero, però la seva velocitat mitjana es troba dividint la circumferència del cercle pel temps que triga a moure's al voltant del cercle. Això es deu al fet que la velocitat mitjana es calcula considerant només el desplaçament entre els punts inicial i final, mentre que la velocitat mitjana té en compte només la distància total recorreguda.
Pregunta: Si estiguessis jugant al golf, classifica quina de les següents parts del camp es considerarien "perills", quines serien "segures" i quines serien "cap de les dues coses": el green, un parany de sorra, un rierol, el carrer, les instal·lacions de l’equip i el tee de sortida.
Resposta: El green, el carrer i el tee de sortida serien segurs, mentre que el parany de sorra i el rierol serien perills i les instal·lacions de l’equip no seria cap de les dues coses.
Pregunta: Quina és la diferència entre la civada instantània i la civada normal?
Resposta: La civada instantània està llesta per a consumir immediatament després d'haver-la passat per aigua calenta, mentre que la civada normal s'ha de bullir en aigua calenta durant més temps (la durada concreta dependrà del tipus de civada).
Pregunta: Descriu com enfocaries un canvi d'imatge corporativa. Indica’n els objectius, els terminis, el pressupost i els recursos que caldria emprar, i com en mesuraries els resultats.
Resposta: Per enfocar una renovació de marca, cal associar-se amb una agència creativa per tal de desenvolupar una versió polida i escalable de la història de l'empresa, la qual cosa probablement suposaria un projecte de 4 a 6 mesos.

Objectiu: Desenvolupar la història corporativa —qui són com a empresa, la seva visió i missió, en què creuen, què fan i com ho fan— al mateix temps que es col·labora amb diversos equips de l'empresa per garantir que la història corporativa es combina amb la història del producte, els elements diferenciadors i les solucions i el valor que ofereixen als clients. El resultat ha de ser una representació autèntica de l'empresa.

Calendari: Un projecte de renovació de marca inclouria entre 6 i 8 setmanes per fer la feina d'investigació (realització d'una auditoria formal de la marca actual de l'empresa i mantenir entrevistes amb membres de l'equip, clients i socis), que donarien lloc a diverses setmanes de revisions i, finalment, a l'elaboració d'una identitat i d'un llibre de marca per compartir la marca actualitzada amb la base d'empleats.

Recursos i pressupost: S'estimaria un cost d'entre 300.000 i 500.000 dòlars (el cost varia molt i dependria de la grandària de l'empresa i de l'abast del projecte). Perquè aquest projecte tingués èxit, caldria aconseguir l'acceptació i l'alineació dels càrrecs directius des del principi, així com temps de l'equip directiu des de l'inici de la fase d'investigació fins a les revisions i el llançament final.

Mesurament: Per desgràcia, és difícil assignar una mètrica quantitativa per mesurar l'èxit d'un projecte de canvi de marca i missatgeria, així que estableix mesuraments qualitatius a curt termini, avaluant si has captat adequadament com veuen els clients la teva empresa i si has captat bé també la visió d'aquesta de cara al futur. A llarg termini, inverteix en enquestes de notorietat de marca i fes un seguiment de les puntuacions NPS (puntuació neta del promotor).
Pregunta: Quanta fusta podria estellar una marmota si pogués estellar fusta?
Resposta: La resposta depèn de diversos factors. Si la fusta és molt pesada, és possible que la marmota no sigui capaç d'estellar-la. Si els trossos són més petits i la marmota és relativament jove i àgil, potser podria estellar entre 10 i 15 quilos en poques hores. Una marmota més gran pot ser que ja no tingui destresa a les potes o la força suficient per estellar cap tros de fusta, independentment de la grandària o pes.
Pregunta: Si et trobes en una situació en què et persegueix un os famolenc enmig del bosc, classifica cadascun d'aquests objectes que portes dins la motxilla com a "útil", "no útil" o "una elecció desafortunada de portar": un peix, una pistola, un llibre i una hamburguesa.
Resposta: En una situació com aquesta, en la qual et persegueix un os famolenc enmig del bosc, un peix seria "no útil", una pistola seria "útil", un llibre seria "no útil" i una hamburguesa seria "una elecció desafortunada de portar".
Pregunta: Maneres de reduir els residus sòlids.
Resposta: Utilitzar plats biodegradables.
Utilitzar ampolles personals reutilitzables.
Utilitzar menys productes de plàstic.
Utilitzar menys detergent.
Utilitzar més productes biodegradables de gran consum.
Pregunta: Quins són els beneficis de la meditació?
Resposta: La meditació millora la concentració, la memòria i l'estat d'ànim. També s'ha demostrat que la meditació té altres beneficis, com ara reduir els efectes negatius de la manca de son.
Pregunta: Què representen els pals d'una baralla?
Resposta: Cadascun dels pals d'una baralla de cartes representa els quatre pilars principals de l'economia en l'edat mitjana: el cor representava l'Església, les piques l'exèrcit, els bastos eren l'agricultura i els diamants representaven els mercants.
Pregunta: Quin tipus d'animal de granja puc tenir al jardí sense que els meus veïns se n'adonin?
Resposta: Els pollastres poden ser una resposta òbvia, però fins i tot les gallines fan prou soroll perquè algun veí se n'adoni. Si el que vols són ous, tria guatlles. Les guatlles són petites i ocupen menys espai que altres ocells, són més silencioses que les gallines o els ànecs i una gallina pot posar fins a 300 ous a l'any. La contrapartida és que els ous són més petits i pot ser que hagis d'acomodar les receptes; tres ous de guatlla equivalen a un ou de gallina.
Pregunta: Què es pot fer el cap de setmana?
Resposta: Dissabte: despertar-se tard, prendre un brunch i fer una becaina. Despertar-se i sortir a beure. Anar a dormir tard.
Diumenge: despertar-se tard, picotejar alguna cosa i anar-se'n a dormir. I el diumenge a la nit, pensar que l'endemà és dilluns.
Pregunta: Si 2 fusters poden construir 4 cadires en 3 hores, quantes cadires poden construir 6 fusters en 6 hores?
Resposta: Si 2 fusters poden construir 4 cadires en 3 hores, llavors un fuster pot construir 1 cadira en 1,5 hores. 1 fuster pot construir 4 cadires en 6 hores, i 6 fusters poden construir 24 cadires en 6 hores.
Pregunta: Per què és important entrenar per als humans?
Resposta: Hi ha múltiples raons per les quals persones d’arreu del món i amb antecedents diversos valoren l’entrenament. Per començar, és evident que ajuda a créixer i a mantenir la massa muscular. A causa de tenir més múscul, els humans normalment se senten millor i es veuen millor a ells mateixos. Un altre motiu és que entrenar i fer exercici ajuda a cremar greixos i a perdre pes i, per tant, contribueix a la millora de la salut en termes generals. Algunes persones també busquen en l’entrenament una manera de fer amics i socialitzar-se; les classes d’entrenament en grup són una manera fantàstica de fer amics i conèixer gent. L’exercici mental també augmenta certes substàncies químiques del cervell que ajuden a combatre la depressió i l’ansietat.
Pregunta: Digue'm per què al teu gos li agrada anar al centre de dia per a gossos.
Resposta: El meu gos té molta energia i és extravertit tant amb les persones com amb altres gossos. S’emociona molt al cotxe de camí cap allà! M’agrada el fet que el joc dels gossos estigui supervisat per especialistes en gossos, i que els animals que es tornen massa agressius els col·loquin temporalment en una gàbia perquè es calmin. M’agrada que estigui a l’interior perquè pugui continuar-hi anant durant els mesos d’hivern, plogui o faci sol. M’agrada que facin una becaina a mig dia perquè puguin tornar a carregar les piles per a la sessió de joc de la tarda. Tot i que el meu gos no hi passa més de 9 hores, és important que aquest centre caní estigui obert de 7.00 a 19.00 per si necessités que s’hi quedés més temps. M’agrada que tinguin dues sales de jocs separades al nostre centre, una per a races més petites/gossos grans/gossos tímids, i l’altra per a gossos més grans/gossos més joves que potser vulguin un joc més dur. Un altre gran avantatge és que la llar de criança ofereix serveis d'spa per al meu gos, com ara banyar-lo, tallar-li les ungles, netejar-li les orelles, raspallar-li les dents, serveis que aprofito cada dos mesos, més o menys. Finalment, si anem fora de la ciutat i el meu fill no pot venir a vigilar el gos, el centre per a gossos ofereix serveis d’allotjament. Et recomano molt que hi donis un cop d’ull!
Pregunta: Què és l’art de dirigir?
Resposta: És l’art d’influir en el comportament humà per aconseguir l’objectiu establert pel superior.
Pregunta: Demostra que 2 + 2 = 5.
Resposta: 2 + 2 no és igual a 5, és igual a 4.
Pregunta: Quins són els avantatges i els inconvenients de tenir una mascota?
Resposta: Hi ha molts avantatges i inconvenients de tenir mascotes. En relació amb els aspectes positius, interaccionar amb la teva mascota pot representar una bona manera de relaxar-te i reduir l’estrès. Si la teva mascota és un gos, pot ser una bona manera d’estimular-te a fer exercici. Si tens un fill petit pot ser una manera d’ensenyar-li a ser responsable. D’altra banda, tenir una mascota implica l’obligació d’alimentar-la, netejar-la i, a més, cuidar-la; responsabilitats que no podràs eludir.
Pregunta: És segur fumar en una benzinera?
Resposta: No, no és segur fumar en una benzinera perquè hi ha el risc que el combustible s’inflami i provoqui un incendi.
Pregunta: Digue'm alguns aspectes que cal tenir en compte quan es planifica una festa.
Resposta: Organitzar una festa pot ser divertit, però implica feina. Aquí tens una llista d’aspectes que cal tenir en compte per planificar la festa:

1. Quin és el pressupost? Planificar una festa pot costar diners i primer hauries de determinar quant estàs disposat a gastar-t’hi.
2. On serà la festa? Primer hauries de decidir la ubicació de la festa. Pot ser a casa teva, en un parc públic o en un espai llogat.
3. Qui vindrà? Tria una quantitat de convidats que es pugui adaptar còmodament a l’espai. Quan ho tinguis clar, fes la llista de convidats. És interessant assegurar-se que els convidats es portin bé entre ells, però, sobretot, tria una llista de persones que t’agradaria que vinguessin.
4. Quan serà la festa? És important triar un moment en què la majoria dels convidats puguin venir. Si la festa ha de ser a l’aire lliure, has de tenir en compte el temps a l’hora d’escollir una data.
5. Què oferiràs? Pensa si vols alcohol a la festa i quina quantitat de menjar necessitaràs. Si la festa es fa durant algun àpat, hauries de proporcionar aquest àpat als teus convidats.
6. Hi haurà algun tipus d’entreteniment? Pots amenitzar la festa amb jocs o música per mantenir entretinguts els convidats. Pots fer-ho senzill reproduint música des del telèfon o bé espectacular contractant un grup.
7. Decoraràs l’espai? Pots triar la temàtica de la teva festa i decorar l’espai!
8. Quina logística caldrà? No t’oblidis de coses com ara aparcar i netejar quan es tracta de planificar una festa.

Quan hagis resolt aquests aspectes, ja pots començar a planificar la festa!
Pregunta: Quina és la millor superfície per córrer?
Resposta: Córrer implica un exercici important, però no totes les superfícies són igual a l’hora de córrer. Normalment, els que corren, els corredors, corren entre 5 i 7 dies per setmana i fan una mitjana d’entre 3 i 20 milles per cursa. Tot i que córrer implica un exercici important i és molt eficient per cremar calories, pot ser dur per al cos. Concretament, se’n poden ressentir les articulacions de les cames. El corredor mitjà colpeja la superfície per la qual està corrent 1.480 vegades per milla; per tant, en córrer 10 milles, es tracta de poc menys de 15.000 gambades. Aquest cop repetitiu pot deteriorar les articulacions del cos amb el temps; per tant, el tipus de superfície per la qual corre un corredor pot tenir un gran impacte en el cos. Algunes superfícies són més dures que d’altres, i com més dura és la superfície, més dura és per al cos, les cames i les articulacions també. El formigó és més dur que l’asfalt, l’asfalt és més dur que un camí de terra i un camí de terra és més dur que la superfície d’una pista d’una escola de secundària. Per exemple, el formigó pot ser un 30 % més dur que la superfície de l’asfalt. Córrer és un exercici important i milions de persones en gaudeixen. Però si vols córrer molt, o durant molt de temps, tria una superfície de carrera de llarg recorregut, perquè la superfície sobre la qual decideixes córrer pot tenir una correlació directa amb la durada del teu cos i les articulacions de les cames.
Pregunta: Què és el xifratge en l’àmbit musical?
Resposta: El xifratge en música representa la quantitat de notes de cada compàs. S’anota a l’inici d’una composició; es representa a través de dues xifres apilades. Per exemple, el xifratge més comú de 4/4 indica que cada compàs contindrà quatre temps de negra.
Pregunta: Què és la dieta cetogènica? És una bona manera de perdre pes?
Resposta: La idea central de la dieta cetogènica és canviar la font d’energia del cos dels hidrats de carboni als greixos.
Pregunta: Si vas a la platja durant el dia amb la teva família de cinc persones, que inclou nens petits, indica si els elements següents són «útils», «no útils» o «poc pràctics». Els articles són: crema solar, ampolles d’aigua, 20 pales, botes, aperitius, tovalloles, joguines de sorra, 20 pales, un paracaigudes i un piano de cua.
Resposta: Un dia a la platja és una bona manera de passar temps amb la família! Com que estaràs lluny de les comoditats de casa, portar els articles adequats és essencial per gaudir al màxim del dia. Si hi vas amb nens petits, és important portar aigua i menjar per tal que estiguin contents durant tot el dia; a més, portar unes quantes joguines no és una mala idea. En aquest cas, és útil portar ampolles d’aigua, aperitius i joguines de sorra. Si heu de passar tot el dia a la platja, també és probable que nedeu a l’oceà o us estigueu a la sorra, de manera que tenir tovalloles i protector solar a l’abast és realment útil.

D’altra banda, hi ha alguns articles que semblen innecessaris, o senzillament no són útils per a un dia a la platja. Per què algú pot necessitar 20 pales? Una pala pot ser útil, però 20 són massa, i realment no són útils. A més, si algú és a la platja, és probable que les botes siguin supèrflues i no siguin útils, ja que la majoria dels assidus a la platja hi solen anar descalços o amb sandàlies. 

Finalment, la llista conté dos elements que no són pràctics per a cap viatge a la platja: un paracaigudes i un piano de cua. Mai de la meva vida no he vist mai un piano de cua a la platja. Són instruments preciosos, però molt pesats i costarien molt d’esforç portar-los a la platja; a més, els pots fer malbé. Un paracaigudes també és poc pràctic. El viatge familiar és exclusivament per terra, de manera que portar un article que ajudi la gent a saltar des dels avions sembla absolutament poc pràctic.
Pregunta: És segur que els gossos mengin raïm?
Resposta: No, el raïm es considera perillós com a menjar per als gossos.
Pregunta: En quin segle es va comercialitzar l’avió?
Resposta: Els avions comercials van estar disponibles al segle XX.
Pregunta: Indica’m tres raons per les quals el bàsquet és tan popular.
Resposta: El bàsquet és popular arreu del món perquè, per començar, és fàcil aprendre’n les regles i tothom, de totes les edats, pot aprendre-les i jugar-hi. A més, és un esport d’equip; així que és divertit jugar-hi amb els amics, i és una manera de fer-ne de nous. Finalment, és emocionant i té un ritme de joc ràpid que el fa atractiu a gent de tot el món.
Pregunta: Com pot afectar una sequera en el subministrament d’aliments i quin efecte té aquest canvi?
Resposta: Una sequera pot reduir la quantitat de conreus a causa d’haver-hi menys aigua disponible per als sòls d'una zona. Al seu torn, menys conreus implica que les collites seran més petites, la qual cosa pot provocar problemes per subministrar aliments a la zona. Aquests problemes poden derivar en uns preus elevats dels aliments o, en casos greus, poden generar la fam.
Pregunta: Dona’m consells per impressionar el meu futur sogre.
Resposta: 1. Intenta ser autèntic. Et provocarà menys estrès a llarg termini i també oferirà l’oportunitat a l’altra persona de conèixer-te millor.
2. Sigues respectuós. Sempre és important entendre la perspectiva de l’altra persona, sobretot si es tracta d’una generació diferent.
3. Comença la conversa amb temes més lleugers o, si cal, mostra’t al dia dels esdeveniments recents que succeeixen al món. Guanyaràs punts si, a més, coneixes els temes d’interès de l’altra part.
4. Relaxa’t i intenta gaudir del temps junts. Al cap i a la fi, a tots dos us agradaria conèixer-vos millor. Sempre hi pot haver alguna opinió per posar en dubte, però amb disposició a la franquesa i la transparència, les coses haurien d’evolucionar de manera constructiva.